ΑΠΟΦΑΣΗ ΤΗΣ ΕΠΙΤΡΟΠΗΣ της 23ης Δεκεμβρίου 1985 σχετικά με την έγκριση μιας δεύτερης τροποποίησης του προγράμματος για τη μεταποίηση και εμπορία των δενδροκηπευτικών προϊόντων στην Αγγλία και στην Ουαλία, σύμφωνα με τον κανονισμό (ΕΟΚ) αριθ. 355/77 του Συμβουλίου (Το κείμενο στην αγγλική γλώσσα είναι το μόνο αυθεντικό) (85/639/ΕΟΚ)

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ, Έχοντας υπόψη: τη συνθήκη για την ίδρυση της Ευρωπαϊκής Οκονομικής Κοινότητας, τον κανονισμό (ΕΟΚ) αριθ. 355/77 του Συμβουλίου της 15ης Φεβρουαρίου 1977 σχετικά με την κοινή δράση για τη βελτίωση των συνθηκών μεταποίησης και εμπορίας των γεωργικών προϊόντων και των προϊόντων της αλιείας (1), όπως τροποποιήθηκε τελευταία από τον κανονισμό (ΕΟΚ) αριθ. 1247/85 (2), και ιδίως το άρθρο 5, Εκτιμώντας: ότι, στις 15 Μα ϊου 1985, το Ηνωμένο Βασίλειο ανακοίνωσε μια δεύτερη τροποποίηση του προγράμματος για τη μεταποίηση και την εμπορία των δενδροκηπευτικών προϊόντων στην Αγγλία και στην Ουαλία, το οποίο εγκρίθηκε από την απόφαση 80/675/ΕΟΚ της Επιτροπής (3) και τροποποιήθηκε με την απόφαση 85/57/ΕΟΚ (4), και ότι έδωσε συμπληρωματικά στοιχεία στις 13 Σεπτεμβρίου 1985 7 ότι η δεύτερη τροποποίηση έχει ως στόχο τη συνέχιση της διεύρυνσης και του εκσυγχρονισμού των εγκαταστάσεων διαλογής, μεταχείρισης και αποθήκευσης των δενδροκηπευτικών προϊόντων (φρούτα, λαχανικά, μηλίτης και μη βρώσιμα προϊόντα), συμπεριλαμβανομένων των συναφών εγκαταστάσεων, καθώς και των εγκαταστάσεων μεταποίησης στους τομείς παραγωγής των χυμών φρούτων, του μηλίτη και των ψυκτικών εγκαταστάσεων των οπωροκηπευτικών, προκειμένου να προσαρμοστεί καλύτερα η παραγωγή και η πώληση στις απαιτήσεις της αγοράς, όσον αφορά την ποσότητα, την ποιότητα και τον τρόπο παρουσίασης, και έτσι να σταθεροποιηθούν τα εισοδήματα των παραγωγών 7 ότι αποτελεί, λοιπόν, πρόγραμμα κατά την έννοια του άρθρου 2 του κανονισμού (ΕΟΚ) αριθ. 355/77 7 ότι, συνεπώς, οι μονάδες ψύξης πρέπει να συνδεθούν με τις υπάρχουσες εγκαταστάσεις μεταποίησης, ότι, αντιθέτως, τα οχήματα στην «cool chain» που χρησιμοποιούνται για την παράδοση και τη διανομή των τελικών προϊόντων δεν μπορούν να αποτελέσουν αντικείμενο κοινοτικής χρηματοδότησης 7 ότι η τροποποίηση περιλαμβάνει αρκετά από τα στοιχεία που αναφέρονται στο άρθρο 3 του κανονισμού (ΕΟΚ) αριθ. 355/77 (εκτός από τα στοιχεία που αφορούν τα προϊόντα εκτός του παραρτήματος ΙΙ της συνθήκης, βάσει των οποίων δεν μπορεί να ληφθεί καμία απόφαση σε αυτό το στάδιο), τα οποία αποδεικνύουν ότι οι στόχοι που αναφέρονται στο άρθρο 1 του εν λόγω κανονισμού μπορούν να επιτευχθούν για τους προαναφερθέντες τομείς 7 ότι η προθεσμία που καθορίστηκε για την εφαρμογή της τροποποίησης δεν υπερβαίνει την περίοδο που αναφέρεται στο άρθρο 3 παράγραφος 1 στοιχείο η) του κανονισμού 7 ότι τα μέτρα που προβλέπονται στην παρούσα απόφαση είναι σύμφωνα με τη γνώμη της Μόνιμης Επιτροπής Γεωργικών Διαρθρώσεων, ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:

Άρθρο 1

Εγκρίνεται η δεύτερη τροποποίηση του προγράμματος για τη μεταποίηση και την εμπορία των δενδροκηπευτικών προϊόντων στην Αγγλία και στην Ουαλία η οποία ανακοινώθηκε από το Ηνωμένο Βασίλειο στις 15 Μα ϊου 1985, και συμπληρώθηκε στις 13 Σεπτεμβρίου 1985, σύμφωνα με τον κανονισμό (ΕΟΚ) αριθ. 355/77, με την εξαίρεση των στοιχείων που αναφέρονται στα ανωτέρω σημεία του αιτιολογικού.

Άρθρο 2

Η παρούσα απόφαση απευθύνεται στο Ηνωμένο Βασίλειο.

Βρυξέλλες, 23 Δεκεμβρίου 1985. Για την Επιτροπή Frans ANDRIESSEN Αντιπρόεδρος

(1) ΕΕ αριθ. L 51 της 23. 2. 1977, σ. 1.

(2) ΕΕ αριθ. L 130 της 7. 5. 1985, σ. 1.

(3) ΕΕ αριθ. L 185 της 18. 7. 1980, σ. 44.

(4) ΕΕ αριθ. L 23 της 26. 1. 1985, σ. 41.